Tæknirisinn Apple hefur boðað til kynningar í New York á þriðjudaginn þar sem nýjar vörur verða kynntar . Von er á allt að þremur tegundum af nýjum Mac tölvum ef marka má tæknisíður vestanhafs . Að venju ríkir mikil eftirvænting meðal aðdáenda Apple fyrir kynninguna sem er sú fjórða á þessu ári . Búist er við að nýr iPad Pro verði kynntur til sögunnar sem og uppfærslur af Mac tölvum . Mesta eftirvæntingin virðist þó vera eftir nýrri línu af Mac tölvum . Tæknisíðan Digital Trends bendir á að Apple hafi sótt um leyfi fyrir skráningu á þremur nýjum tölvum hjá framkvæmdastjórn Evrasíubandalagsins . Tækninördar hafa áður sótt í þann gagnagrunn til að komast á snóðir um nýjar vörur frá Apple . BGR tæknisíðan telur að von se á nýjum Mac Mini og iMac borðtölvum sem og einhvers konar nýrri útgáfu af MacBook . Þá má einnig eiga von á nýjum AirPods heyrnartólum og uppfærðri AirPower hleðslustöð .